hu de hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu en de hu hu en hu ru hu ru hu ru hu en hu ru hu fr fr en en
Így hangold össze az étkezéseket az edzéssel | Sport4you
Azok számára akik az aktívabb sportéletet választják a szabadidő eltöltéséhez, át kell alakítaniuk pár dolgot a hétköznapokban is. Ha nem csak rekreációs sporttevékenységről van szó, hanem már versenyeken is elindul valaki, akkor még komolyabb életmódváltásra van szükség. Akinek ilyen tervei vannak, abban joggal vetődik fel a kérdés, hogy milyen az egészséges, egy hosszabb kihíváshoz energiapótlás szempontjából is kívánatos étrend?
A legfontosabb a megfelelő mennyiségű, az egyébként elvárható napi két-három liternél is több folyadék (leginkább víz) fogyasztása. Folyadékháztartásunk egyensúlyban tartása érdekében érdemes már reggel öt-hat deciliter zöld teával, narancslével indítani. Előbbi tisztítja is szervezetünket, utóbbi jelentős mennyiségű vitaminnal tölt fel.
A nap folyamán állandóan legyen kezünk ügyében egy félliteres ásványvizes flakon, amelyből folyamatosan kortyolgatunk. Ez nem divatkérdés és nem a női magazinokon szocializálódott hölgyek kiváltsága, hanem alapvető igénye a melegben könnyen kiszáradó szervezetünknek.
Aktív sporttevékenység előtt-után és közben különös figyelemmel legyünk a folyamatos frissítésre anyagcserénk zavartalanságának fenntartása érdekében. A legtöbb rosszullét a strandokon és a sportpályákon is egyszerűen folyadék hiányból adódik.
Étkezésünk nem lehet a hétköznapihoz hasonlatos a nagy fizikai kihívások idején. Komolyabb edzésre vagy sportversenyre készülve fontos, hogy reggel laktató, fehérjedús ételek (tojás, sajt, felvágottak) mellett elegendő rostanyagot tartalmazó müzlifélét is fogyasszunk. Utóbbiak – mivel hosszabban felszívódó tápanyagokat is tartalmaznak – gondoskodnak legalább a nap első felére a megfelelő energiaszint fenntartásáról.
A nap folyamán aztán – függően a megcélzott sporttevékenység időzítésétől – többször, kisebb adag ételeket fogyasszunk, hogy ne terheljük feleslegesen a meleg és a mozgás által amúgy is igénybe vett szervezetünket. A mérkőzés vagy a verseny előtt legfeljebb két órával együnk utoljára.
Egy-másfél óránál hosszabb kihívás esetén viszont gondoskodjunk előre megfelelő könnyen emészthető, nagy szénhidráttartalmú táplálék utánpótlásról. Ezek jellemzően csokoládé, esetleg kisebb müzliszeletek, banán, szőlőcukor lehetnek. Mindezek fogyasztása mellett – felszívódásuk megkönnyítése érdekében is – fontos a folyamatos folyadék utánpótlás. Mindig öblítsük le az elfogyasztott falatokat némi vízzel, vagy még inkább izotóniás itallal. Utóbbiak sótartalma is fontos az intenzív izommunka során távozott ásványi anyagok pótlása érdekében.
A fogyókúra egyik legnagyobb tévhite
Együnk, rögtön az edzés után!
Talán a legfontosabb, amiről a fárasztó edzés végén, vagy a célba érkezve sokan megfeledkeznek, hogy tizenöt-húsz percen belül könnyen felszívódó, fehérjetartalmú ételt fogyasszanak, mert ez biztosítja, hogy a nagy megterhelés következtében kiéhezett szervezet ne saját fehérjetartalékát (az izomrostokat) kezdje leépíteni, hanem a frissen beérkező tápanyagot építse be, ezzel máris a fejlődés irányában hasznosítva a nagy energiafelhasználással járó sportmozgást.
Mindehhez persze intenzív pihenés és regenerálódás is kell – sose feledkezzünk meg ennek biztosításáról szervezetünk egészséges fejlődése érdekében!
Tags: edzés, egészség tudatos táplálkozás, étrend, futás, táplálkozás
Érdemes a kreatint használni?
Egy igazi gyöngyszem a testépítők között
Brutális, hogy milyen formában van a 60 éves Palik László
Négygyerekes anyuka, de meg sem látszik rajta – Videó
Alekosz kigyúrta magát: félmeztelen képpel jelentkezett be az egykori villalakó – Fotó
A dögös edzőnő popsi edzései brutál hatékonyak, Ő rá az élő bizonyíték! – Videó